Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Imilimo 4:1-37
4 Nomba ilyo Petro na Yohane balelanda ku bantu, intungulushi sha bashimapepo no mukalamba wa bakalinda ba pe tempele+ na baSaduke+ baishile kuli bena,2 ninshi nabafulwa pa mulandu wa kuti balesambilisha abantu no kubila pa kubuuka ku bafwa nga filya cali kuli Yesu;+3 kabili balibekete no kubabika mu cifungo ukufika ubushiku bwakonkelepo,+ pantu cali cungulo.4 Lelo, abengi abaumfwile ifyo balandile balitetekele,+ ne mpendwa ya baume yafikile nalimo amakana yasano (5,000).+5 Ubushiku bwakonkelepo intungulushi sha baYuda na bakalamba na bakalemba+ balongene mu Yerusalemu6 (pamo na Anasi+ shimapepo mukalamba na Kayafa+ na Yohane na Alekisanda na bonse aba mu lupwa lwa kwa shimapepo mukalamba),7 kabili babemike pa kati kabo, no kubepusha, abati: “Ni ku maka nshi atemwa ni mwi shina nshi mwacitiile ici?”+8 E lyo Petro, pa kwisulamo umupashi wa mushilo,+ abebele ati:“Mwe ntungulushi sha bantu na bakalamba,9 nga ca kutila buno bushiku muletulubulwisha pa mulandu wa mulimo uusuma uwacitilwe ku mulwele,+ kabili mulefwaya ukwishiba ifyo uyu muntu apolele,10 lekeni cishibikwe kuli imwe bonse na ku bena Israele bonse, ukuti mwi shina lya kwa Yesu Kristu umwina Nasarete,+ uo mwapoopele+ lelo uo Lesa aimishe ku bafwa,+ muli uyu wine e mo uyu muntu eminine pano umutuntulu pa ntanshi yenu.11 Ulya e ‘libwe ilyo mwe bakakuula mwasuulile ilyaisaba pa muulu pa koona.’+12 Kabili, tamwaba ipusukilo mu muntu umbi iyo, pantu takwaba ishina+ limbi mwi samba lya muulu ilyapeelwa na Lesa mu bantu, umo tufwile ukupusukila.”+13 Nomba ilyo bamwene ukuti Petro na Yohane nabashipa pa kulanda, no kwiluka ukuti bantu abashasambilila kabili abantu yaweyawe,+ balipapile. Kabili baishileishiba ukuti baali pamo na Yesu;+14 kabili ilyo bamwene uwaundepwe naiminina na bo,+ tabakwete ne ca kusosa.+15 E ico babebele ukufumina pa nse ya cilye ca Sanhedrini, e lyo bashala balepandana amano,16 abati: “Tucite shani kuli aba bantu?+ Pantu cine cine, nabacita icishibilo icikalamba, icimoneke ku bekashi bonse aba mu Yerusalemu;+ kabili te kuti tucikaane.17 Lelo, pa kuti ici cintu cifika apatali mu bantu, natubatiinye ukuti bekabwekeshapo ukulandila muli ili shina ku muntu nangu umo.”+18 Awe balibetile no kubakonkomesha ukukanalandila nelyo fye ukusambilishisha mwi shina lya kwa Yesu.19 Lelo pa kwasuka, Petro na Yohane, babebele abati: “Pinguleni mwe bene, nga nacilungama mu menso ya kwa Lesa ukumfwa kuli imwe atemwa ukumfwa kuli Lesa.20 Lelo ifwe, te kuti tuleke ukulanda ifyo twamwene ne fyo twaumfwile.”+21 E ico, ilyo babatiinishe na kabili, e lyo babalekele, pantu tabasangile umulandu nangu umo uwa kubakandilapo kabili baletiina abantu,+ pantu bonse balecindika Lesa pa cacitike;22 kabili umuntu uwaposhiwe mu cipesha amano aali ne myaka ukucila amakumi yane (40).23 Ilyo babalekeleko, baile ku basumina+ banabo no kushimika ifyo intungulushi sha bashimapepo na bakalamba babebele.24 Na bonse abalipo ilyo baumfwile ifi, bapepele pamo kuli Lesa,+ abati:“Mwe Shikulu Mulopwe,+ ni mwe mwapangile umuulu ne sonde na bemba na fyonse ifyabamo,+25 kabili ni mwe mwasoseele mu mupashi wa mushilo mu kanwa ka cikolwe cesu Davidi,+ umubomfi wenu, amuti, ‘Cinshi ico inko shabela mu cimfulumfulu na bantu ba mu nko balepangila ifya fye?+26 Ishamfumu sha pano isonde shaima, intungulushi na sho shalongana pa kuti shimine Yehova no wasubwa wakwe.’+27 Na cine, muli uno musumba, Herode* na Ponti Pilato+ pamo na bena fyalo e lyo na bena Israele abengi baimine umubomfi wenu uwa mushilo+ Yesu, uo mwasubile,+28 ku kucita ifyo mwapangile ukuti fikacitika ku maka yenu na ku kufwaya kwenu.+29 E ico nomba, mwe Yehova, lolekesheni pa fintiinya fyabo,+ no kusuminisha abasha benu ukuti balelanda icebo cenu no kushipa konse,+30 ilyo muletambika ukuboko kwenu ku kundapa abalwele kabili ilyo ifishibilo ne fipesha amano+ filecitilwa mwi shina+ lya mubomfi+ wenu uwa mushilo Yesu.”31 Kabili ilyo bapwile ukupepa, umo balongene mwalitenkene;+ na bonse baiswilemo umupashi+ wa mushilo kabili balelanda icebo ca kwa Lesa no kushipa.+32 Kabili, abengi abasumine bali no mutima umo,+ kabili tapali uwalelanda ukuti conse ico akwete cali cakwe; lelo fyonse fyali fya bonse.+33 Na kabili, abatumwa batwalilile ukubomba bwino umulimo wa kushimika ubunte pa kubuuka kwa kwa Shikulu Yesu;+ kabili Lesa aali sana ne cikuuku kuli aba bonse.34 Na kuba, pali bena tapali uwabulilwe;+ pantu bonse abakwete amabala atemwa amayanda baleyashitisha no kutwala indalama balesangamo35 no kushibika ku makasa ya batumwa.+ Na bo baleshakanya+ kuli umo na umo, ukulingana ne fyo alekabila.36 E ico Yosefe, uo abatumwa baleita ati Barnaba,+ icalola mu kuti, Umwana wa Cisansamushi, umwina Lebi, uwa ku Kupro,37 ashitishe ibala lyakwe no kutwala indalama ku batumwa no kushibika ku makasa yabo.+
bem_Latn bem_Latn bem_Latn bem_Latn